Leeus se koppe, pote verwyderEen van die wit leeus wat op ‘n plaas naby Stockpoort in Lephalale vergiftig voor die kop en pote verwyder is Foto: Heritage Protection Group – HPG, Facebook Twee wit leeus is op ŉ plaas naby Stockpoort in Lephalale (Ellisras) vergiftig voor hulle koppe en pote verwyder is. Ao Jurg van Heerden van die polisie se taakspan, HPG Spoorsnyers en lede van Lephalale se gemeenskapspolisiëringsforum het die verdagtes se spore gevolg tot by die Lephalale/Groblersburg-teerpad, waar die persone vermoedelik met ŉ voertuig opgelaai is. “Die twee wyfies is met Temik vergiftig,” het Van Heerden aan Maroela Media gesê. “Die mannetjie is maar menssku, en as hy mense sien gaan lê hy in ŉ bos. Dit is moontlik dat die oortreders vir die wyfies kos gegee het en hulle só vergiftig is.” Van Heerden meen die kop en pote word vermoedelik vir moetie of die Chinese mark gebruik. Die boer het intussen ŉ beloning van R100 000 uitgeloof vir enige inligting wat tot die suksesvolle vervolging van die oortreders kan lei. Van Heerden het bevestig die ondersoek duur voort.